Пинигин Роман Михайлович

Пинигин Роман Михайлович — муосчут, Арассыыйа худуоһунньуктарын сойууһун чилиэнэ, СӨ норуот маастара.

1947 с. кулун тутар 24 күнүгэр Хоптоҕо нэһилиэгэр Дириҥ сэлиэнньэтигэр төрөөбүт. 1952 с. Дириҥ оскуолатын ньолобуой кылааһгар үөрэнэ киирбит.  1967 с. оскуоланы бүтэрэн баран Муоратааҕы байыаннай флокка сулууспалаабыт, 1970 сыллаахха төннүбүт.

1971-1975 сс. Дьокуускайдааҕы уус-уран училищеҕа муосчут идэтигэр үөрэммит. Уһуйааччылара С.Н. Пестерев уонна Н.Д. Амыдаев.

Бүтэрэн баран "Сардаана" баабырыкаҕа, онтон Чурапчыга тахсан олох-дьаһах кэмбинээтигэр, култуура салаатыгар. оҕо уус-уран оскуолатыгар уруһуй кылааһыгар, орто оскуолаҕа учууталынан үлэлээбит.

Сэлии аһыытыгар, тайах муоһугар, маска оҥоһуктардаах. Маҕаайы алааһыгар алгыс түһэр түһүлгэтэ, Чурапчы нэһилиэгэр киириигэ турбут (билигин ыһыахтыыр алаас үрдүгэр турар) Аттаах киһи монументальнай мас оҥоһук ааптара.

1971 с. Дьяконова Елена Семеновнаны кытта ыал буолан, биэс кыыс оҕоломмуттар.
2004 сыллаахха Дьокуускайга көспүттэр.

2014 с. от ыйын 17 күнүгэр ыалдьан өлбүт.

2022 сыллаахха муус устар 8 күнүгэр муосчут төрөөбүтэ 75 сааһыгар анаммыт «Муосчут эйгэтэ» диэн ааттаах персональнай быыстапката СӨ Уус уран түмэлигэр аһыллыбыта.

 Сигэлэр 
«Муосчут эйгэтэ». В Якутске открылась выставка художника-костореза Романа Пинигина

 Быһаарыылар 

Категория:Дьон алпаабытынан
Категория:Муосчуттар
Категория:1947 сыллаахха төрөөбүттэр
Категория:кулун тутар 24 күнүгэр төрөөбүттэр
Категория:2014 сыллаахха өлбүттэр 
Категория:От ыйын 17 күнүгэр өлбүттэр